Tahariri - Umuhimu wa miundo msingi nchini Kenya

UMUHIMU WA_MIUNDOMSINGI NCHINI KENYA 
   Ni dhahiri shahiri ya kuwa miundomsingi ni nyenzo za kimsingi katika maendeleo ya kiuchumi ya nchi. Miundomsingi vile vile hujulika kuwa kitengo muhimu katika mahitaji ya maendeleo. Miundomsingi 
     haizalishi bidhaa moja kwa moja, bali husaidia katika kunawiri, kushami na kuimarika katika uzalishaji. Miundomsingi ni kitengo muhimu katika mahitaji ya maendeleo. Huweza kujitokeza kwa tanzu mbili. Nazo zikiwa miundomsingi inayodhihirika ikiwa ni yenye kushikika na kinayoonekana kama vile mataa ya trafiki, mitaro ya kupitisha maji taka, madaraja, vikingi vya nguvu za umeme, mifumo ya maji na nyanja za ndege. Vile vile huzuka kwa tanzu isiyodhihirika ikiwa ni maarifa yanayohitajika ili kudumiha miundomsingi ikiwemo mfumo wa intaneti. Miundomsingi ni muhimu sana hasa katika uzalishaji na maendeleo nchini. Baadhi ya umuhimu wake ni kama ifuatayo. 
    Husaidia kuimarisha usalama. Usalama utakuwa ni wenye utulivu mkuu kwa kuwa baraste zote zitakua zenye kupitika kwa kukosa mashimo. Zitakuwa zimenyooka ti! Nayo huleta maendeleo kwa kuwa na ukosefu wa ajali ikimaanisha ya kuwa serikali itakuwa haipati hasara wala upungufu wa fedha kwa kununua dawa na kukidhi mahitaji  ya wagonjwa, walioathirika na ajali barasteni. Bajeti za nchi pia haitoweza kuingiliwa kwa shughuli zinazotokana na ajali barabarani. 
    Thani ya hayo ni kuwa huweza kusaidia katika uzalishaji wa kawi unaoweza kutumika katika viwanda ili kusaidia na kukuza bidhaa mbalimbali. Kawi inahitajika katika viwanda ainati ili kusaidia katika uzalishaji wa bidhaa. Kawi, mithili ya nguvu za umeme, inahitajika vilivyo kwani huleta manufaa si haba katika maisha yetu. Husaidia kwa mwangaza ili kufanyia na kutekeleza mambo tofauti kama, kusaidia katika umilikaji wa majumba yetu ili kuona. Mwangaza vile vile huweza kutumika katika upigaji wa picha ili zitokee vizuri na zenye kuvutia, katika maabara ili kuchunguza viini tofauti tofauti, hospitalini hutusaidia vilivyo hasa katika mashine za wagonjwa wa saratani. 
     Kupatikana kwa masoko mapya husababishwa na miundo msingi. Masoko ambapo bidhaa ainati zitauzwa kitaifa na hata kimataifa na kukuza uchumi wa nchi. Masoko yayo hayo yanaweza kuboresha na kujenga mahusiano baina ya nchi yetu na nchi zingine. Ukuzaji wa jamii huweza kutokeza kutokana na masoko hayo ikiwemo kujumuika, kindoa na kukuza mahusiano baina ya makabila tofauti. Masoko hayo yanaweza kutuwezesha katika kujisaidia kinchi na kutokuwa wategemevu kwa nchi zingine kwa kuwa uuzaji wa bidhaa zinazohitajika kwa wingi zimo ndani ya nchi yetu. Hivi, tutakuwa tunajitegemea vilivyo bila kusahau ulumbi wa jadi unenao ya kuwa mtegemea cha ndugu hufa maskini. 
     Miundomsingi, pia huweza kudumisha nafasi za ajira. Ajira inaweza kupatikana kwa asilimia kutokana na yale masoko yatakayoletwa kwa sababu ya maendeleo nchini. Hivi matukio ya uhalifu yanaweza kupungua kwa asilimia kubwa kwa kuwa marijali watakuwa wanajishughulisha katika vibarua mbalimbali ili wapate angalau cha kukitia kinywani na kuweza kuendeleza maisha yao. 
     Umaskini unaweza kukabiliwa na kutokomezwa kutokana na kubuniwa kwa ajira. Maisha ya adinasi nchini yatakua angalau ya walala hai na maendeleo yatatendeka nchini. 

     Uhalifu unaweza kupungua kwa kutumia kamera za siri zilizoletwa kwa miundo msingi bora nchini. Uhalifu utapungua kwa kuwa barabara zitakuwa na taa za barabarani, zimenyooka bila mashimo na pia zitakuwa wazi. Zitakuwa ziko mahali penye watu wengi na itakuwa vigumu kwa wezi wa mabavu kutekeleza uhalifu huo kwa kuogopa kamera na hata kupigwa kitutu na halaiki iliyomo mahali humo. Hawakuenda mrama wanajadi waliponena katika uneni ya kuwa ajali haina kinga na kutuhimiza vilevile ya kuwa jihadhari kabla ya athari. Baraste zilizonyooka, kamera za siri, yaani usalama dhabiti hutokana na miundo msingi madhubuti, uhalifu pamoja na ajali itakuwa nadra kushuhudiwa nchini. 
     Kutokana na miundo msingi, ukuzaji wa umoja wa kitaifa unaweza kudhihirika. Huweza kushuhudiwa patakapokuwa na uhusiano baina yetu na nchi zingine. Utangamano wetu unaweza kufanya masahibu ya kufa kuzikana na wa chanda na pete, na kuletwa kwa kubadilishana kwa mawazo na kusaidiana kuhusu kuendeleza nchi zetu kwa amani. Nchi yetu pia inaweza kuwa na umaarufu na kushamiri kwa rifaze kochokocho kutoka kwa watu tofauti katika nchi tofauti. Tunaweza kupata wawekezaji bora wenye taaluma na maarifa tofauti na makuu katika uekezaji wa biashara na kuweza kufanya biashara kwa uaminifu na kusonga mbele ki maendeleo ya nchi. 
     Bila kuacha nyuma uanzaji wa miji katika nchi yetu itakayosababishwa na kuwepo kwa miundo msingi. Miji hiyo inaweza kuwa vituo vya biashara mbalimbali na hata huweza kusaidia katika ujenzi wa viwanda vinavyoweza kusaidia maishani. Miji hii itaweza kusababisha uhamaji wa jijini hadi mjini. Mjini humo kunaweza kupatikana ofisi kubwa na muhimu ikiwemo Ikulu ya rais. Tukichukua kwa mfani mji mkuu wa Nairobi ambapo ikulu ya rais inapatikana, ofisi za wizara tofauti na hata bunge kuu. Kuwepo kwa ofisi hizi kubwa kumefanya jiji hili kuwa maarufu sana. 
     Iwapo kuna miundo msingi dhabiti katika taifa letu, bidhaa zinaweza kusambazwa kwa wingi na urahisi kutoka viwandani hadi mahali pa matumizi yake. Bidhaa huweza kusafirishwa kwa mbinu tofauti kulingana na bei yake, thamani yake na kudumu kwake. Vitu kama dhahabu, glasi, madini zinaweza kusafirishwa kwa ndege. Mafuta yanawezwa kusafirishwa kwa mabomba makubwa yalioenea ardhi kwa usalama wake na wa wananchi. Mizigo kama nguo na mashine zinaweza kusafirishwa kwa reli kutumia gari moshi au baharini kwa meli. Isitoshe, ukuaji wa maana katika muundo msingi imerahisisha biashara kwa kuwa na uwezekano wa kufanya biashara kwa mfumo wa intaneti. Muuzaji. anaweka wazi anachokiuza na bei yake na mnunuzi kumtumia pesa kutoka kwa simu yake hadi kwa muuzaji, kisha analetewa bidhaa hadi nyumbani kwake. Hivi miundo msingi imeleta maendeleo makuu katika nchi yetu.
     Miundo msingi huchangia pakubwa katika uboreshaji wa maisha kwa kuwa raia watakuwa na vibarua hivyo kuwawezesha kukidhi mahitaji yao. Huweza kuboresha hali ya maisha kwa kumfanya anayetegemewa aweze kuwakinaisha aila yake kwa kuboresha hali zao za maisha. Wazazi wataweza kuboresha huduma za kimsingi kwa wanao kwani ni majukumu yao. Hivi wazazi wanaweza kuwapa moyo wanao kwa kuwahimiza katika masomo kwa kuwa waluto watakuwa hawana fikra ya kuwa walalahoi na dhiki za kuwafanya na kuwakatiza masomo.
     Usalama wa kitaifa pia huchangiwa na kuwepo kwa miundo msingi. Miundo msingi bora humaanisha usalama mzuri ambao unaweza kushamirisha elimu. Elimu itaboreshwa kwa kupatikana kwa maabara, shule zenye mazingira tulivu, safi na zenye walimu hodari ambapo utafiti utafanywa katika maabara. Kuwepo kwa maabara ya tarakilishi pia husaidia kurahisisha utafiti na ufumbuzi wa vitu tofauti masomoni. Tarakilishi hizo huweza kutumika kwa kuhifadhia stakabadhi muhimu ya nchi ili kuzinusuru kutoangukia katika mikono ya wakubwa na viongozi waovu. 
     Kuwepo kwa miundo msingi bora, tunaweza kuhifadhi mazingira ya nchi yetu. Kwa kuwa kutakuwa na ukosefu wa ajali za barabara. Vifo vitapungua na haja ya majeneza itapungua pia. Kwa hivi, kutakuwa hakuna haja ya majeneza na kutakuwa na mazingira mazuri ya mimea kwa kupatikana kwa maji ya mvua kutokana na miti inayosababisha mvua. 
     Miundo msingi pia huweza kutusaidia kwa kutokuwa na mmomonyoko wa udongo kwa kuwa na miti mingi mchanga wenye rotuba hukungwa na hivyo basi tunaweza kuwa na mazao mengi. Kama nchi, tunaweza kuwauzia nchi jirani na kupata fedha za kigeni. Fedha hizo zinaweza kutumiwa katika kuendeleza nchi. Fedha hizo pia zinaweza kununuliwa vifaa vya shambani ili tuweze kuboresha ukuaji wa mazao mazuri na yenye mapato makuu ili tuendeleze nchi yetu. 
     Upatikanaji wa miundo msingi nchini kunaweza kuwa na amani na hivi kwa kuwa nchi yetu ina mandhari ya kuvutia kama bahari na pori za wanyama. Mambo haya huweza kuwavutia watalii kuja huku nchini kwetu. Watalii hawa huleta fedha za kigeni ambazo hutumika kuimarisha uchumi wetu. Pia, huweza kuboresha uhusiano wetu na nchi hizi ambazo watalii hawa wanatoka na kutuwezesha ata sisi kuzuru nchi hizi.  Hivi nchi yetu tunafaidika vilivyo kwa kuwa tunaweza kupata elimu na ujuzi zaidi kutoka nchi za nje kisha maarifa hayo yanaweza kutumika katika uendelezaji wa nchi. 
     Kwa hayo niliyonena, kalamu naweka chini kwa kusema kuwa, miundo msingi ina umuhimu mkubwa katika maisha yetu haswa katika ukuaji wa uchumi wa nchi. Mahali tofauti panaweza kuvumbuliwa kutokana na miundo msingi bora. Mahali fiche penaweza kufufuliwa. Mfano ni Turkana, hakuna aliye gundua thamani yake lakini pindi tu serikali ilipoboresha miundomsingi huko, walivumbua na kugundua upatikanaji wa mafuta ya mamilioni ya fedha. Miundo msingi huchangia pia katika ukuzaji wa uchumi wa nchi yetu ya Kenya kwa kuwa miundo msingi ndiyo sababu ya uvumbuzi wa mafuta yatakayosafirishwa katika nchi ainati na sisi tutapata fedha kutoka kwingine zitakazotuwezesha 
kukuza uchumi wa nchi yetu.